**Návrh**

**Výnos**

**Ministerstva zdravotníctva Slovenskej republiky, ktorým sa ustanovujú náležitosti súhlasu na vývoz tkaniva alebo bunky mimo územia Slovenskej republiky a vzor žiadosti o súhlas na vývoz tkaniva alebo bunky mimo územia Slovenskej republiky**

**č. ....**

**z.....2012,**

Ministerstvo zdravotníctva Slovenskej republiky podľa § 45 ods. 3 písm. k) druhý bod zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov ustanovuje:

§ 1

(1) Žiadosť o písomný súhlas na vývoz tkaniva alebo bunky mimo územia Slovenskej republiky musí obsahovať

a) identifikačné údaje žiadateľa,

b) názov štátu, do ktorého má byť tkanivo alebo bunka vyvezené,

c) identifikačné údaje osoby, ktorá bude vykonávať prenos alebo tkanivového zariadenia, ktoré požaduje tkanivo alebo bunku zo Slovenskej republiky pre konkrétneho príjemcu,

d) označenie tkaniva alebo bunky, ktoré majú byť vyvezené mimo územia Slovenskej republiky,

e) vyhlásenie, že nie je potrebný prenos tkaniva alebo bunky na území Slovenskej republiky,

f) dátum vyhotovenia, meno a priezvisko osoby oprávnenej konať v mene žiadateľa, podpis tejto osoby a odtlačok pečiatky žiadateľa.

 (2) K žiadosti podľa odseku 1 sa pripojí písomná požiadavka osoby, ktorá bude vykonávať prenos alebo tkanivového zariadenia, ktoré požaduje tkanivo alebo bunku zo Slovenskej republiky, úradne preložená do slovenského jazyka.

§ 2

Tento výnos nadobúda účinnosť ...............

**ŽIADOSŤ O PÍSOMNÝ SÚHLAS NA VÝVOZ TKANIVA ALEBO BUNKY**

**MIMO ÚZEMIA SLOVENSKEJ REPUBLIKY**

|  |
| --- |
| **(1) Identifikačné údaje žiadateľa:**Názov:Sídlo:IČO: |
| **(2) Názov štátu, do ktorého má byť tkanivo alebo bunka vyvezené:** |
| **(3) Identifikačné údaje osoby, ktorá bude vykonávať prenos alebo tkanivového zariadenia, ktoré požaduje tkanivo alebo bunku zo Slovenskej republiky pre konkrétneho príjemcu:**Názov:Sídlo:IČO:Iné údaje: |
| **(4) Označenie tkaniva alebo bunky, ktoré majú byť vyvezené mimo územia Slovenskej republiky:** |
| (5) Žiadateľ vyhlasuje, že nie je potrebný prenos tkaniva alebo bunky na území Slovenskej republiky. |
| **(6) Dátum vyhotovenia:** |
| **(7) Meno a priezvisko osoby oprávnenej konať v mene žiadateľa:** |
| **(8) Podpis osoby oprávnenej konať v mene žiadateľa a odtlačok pečiatky žiadateľa:** |